Diari Oficial de la Generalitat Valenciana


Sumari del DOGV 8701, del 19-12-2019 (2019/11420)

Informació pública de l'aprovació de l'informe ambiental i territorial estratègic de la modificació del pla d'ordenació detallada per a canvi d'ús de l'illa M0 del sector Abadia.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   8701

Data del DOGV
:   19-12-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/11082


Data del document
:   07-08-2019

Organisme emissor
:   Ajuntament de Canet d'en Berenguer

Tipus de document
:   Anunci

Descriptors 

:   * Canet d'en Berenguer
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació del pla d'ordenació detallada per a canvi d'ús de l'illa M0 del sector Abadia. [2019/11412]  
En compliment del que disposa l'article 51.7 de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, i en compliment del Decret d'Alcaldia núm. 2019-2501, de data 15 de novembre de 2019, es procedeix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació del pla d'ordenació detallada per a canvi d'ús de l'illa M0, sector Abadia, de terciari hotel, a parcel·la T1, terciari especial educativocultural privat.  
  
L'informe ambiental i estratègic es troba inserit en el portal de transparència de l'Ajuntament de Canet d'en Berenguer https://canetdenberenguer.sedelectronica.es/transparency/4f94eb9b-8055-4b3b-8870-f70c995e9c2d/  
  
El tenor literal de la Resolució de l'Alcaldia número 2019-2501, de data 15 de novembre de 2019, és el següent:  
  
«Vist l'expedient número 1464/2018 instruït sobre una modificació del pla d'ordenació detallada per a canvi d'ús de l'illa M0, del sector Abadia, de terciari hotel, a parcel·la T1, terciari especial educativocultural privat.  
  
Atés que en la sessió ordinària celebrada el dia 11 d'abril de 2019 es va aprovar per unanimitat pel Ple de la corporació sotmetre el document que conté l'esborrany del pla o programa i el document inicial estratègic a consultes de les administracions públiques afectades, d'acord amb l'article 49.1, apartat d, d'aquesta llei i persones interessades, per un termini de trenta dies hàbils, mitjançant la publicació d'anuncis en el Diari Oficial de la Generalitat Valenciana, en els taulers d'anuncis municipals i en la pàgina web de l'Ajuntament.  
  
Atés el certificat de la Secretaria de data 16.07.2019 en el qual fa constar que en el tauler d'anuncis, en la pàgina web de l'Ajuntament i en el Diari Oficial de la Generalitat Valenciana núm. 8549, de 16 de maig de 2019, es va publicar l'anunci pel qual es va aprovar en el Ple, en sessió de data 11 d'abril de 2019, a l'efecte de l'avaluació ambiental i estratègica, acordar sotmetre el document que conté l'esborrany del pla o programa i el document inicial estratègic d'aquesta modificació a consultes de les administracions públiques afectades, d'acord amb l'article 49.1, apartat d, de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana i de totes les persones, associacions, plataformes o col·lectius que s'hagen pronunciat o hagen aportat suggeriments en la fase prèvia a la redacció del pla o programa, per un termini de trenta dies hàbils. Així mateix, es van dirigir consultes al Servei Territorial d'Urbanisme, a la Confederació Hidrogràfica del Xúquer, a la Direcció General de Medi natural i d'Avaluació Ambiental, a la Direcció General d'Ordenació del Territori, Urbanisme i Paisatge, al Servei Territorial d'Urbanisme i a la Conselleria d'Educació, Investigació, Cultura i Esport.  
  
Durant aquest període de consultes, en data 09.05.2019, núm. registre entrada 2590, es va rebre un informe del Servei Territorial d'Urbanisme on realitza unes precisions sobre la documentació presentada, i el qual es va traslladar en data 10.06.2019 a Mas Camarena, SL, la iniciativa privada que sol·licita la modificació, perquè realitze les modificacions oportunes.  
  
En data 07.08.2019, registre d'entrada número 4510, Mas Camarena, SL va presentar els següents documents amb les modificacions apuntades pel Servei Territorial d'Urbanisme:  
  
- Esborrany de la modificació del pla (document d'ordenació urbana)  
- Document inicial estratègic (document d'avaluació ambiental)  
- Estudi d'integració paisajística  
- Memòria sobre informe de sostenibilitat econòmica  
  
Atés que, conforme al que es disposa en l'article 51.2 LOTUP, una vegada rebuts els pronunciaments de les administracions públiques afectades i persones interessades, o transcorregut el termini atorgat per a això, l'òrgan ambiental i territorial elaborarà i remetrà a l'òrgan promotor i a l'òrgan substantiu (el Ple) una resolució d'informe ambiental i territorial estratègic, per considerar, d'acord amb els criteris de l'annex VIII de la Llei 5/2014, de 25 de juliol, que el programa no té efectes significatius sobre el medi ambient i el territori, es resoldrà l'avaluació ambiental i territorial estratègica pel procediment simplificat i s'indicarà la procedència de la tramitació del programa.  
  
Atés que conforme al que es disposa en l'article 48.c de la LOTUP, l'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i la cooperació de les diputacions provincials d'acord amb la legislació de règim local, en els següents casos:   
1. En els instruments de planejament urbanístic que afecten únicament i exclusivament l'ordenació detallada del sòl urbà definida en la present llei.  
  
Atés que de l'articulat de la Llei 7/1985, de 2 d'abril, reguladora de les bases de règim local (LRBRL), resulta que la competència en matèria d'avaluació ambiental territorial i estratègica no està assignada a cap òrgan, per la qual cosa, sobre la base de la competència residual atorgada per l'article 21.1.s d'aquest text legal, és l'Alcaldia Presidència de la corporació la que ostenta, en el present procediment, la condició d'òrgan ambiental i territorial municipal.  
  
Atés l'informe ambiental i territorial estratègic favorable emés per l'arquitecta municipal de data 21.08.2019, per considerar, d'acord amb els criteris de l'annex VIII de la LOTUP, que la modificació puntual del Pla general (modificació de canvi d'ús de l'illa M0, del sector Abadia, de terciari hotel, a parcel·la T1, terciari especial educativocultural privat), no té efectes significatius sobre el medi ambient i el territori, per la qual cosa no requereix d'un pla de seguiment d'aquests efectes, i per tant, el procediment d'avaluació simplificada és suficient per a això.  
   
Atés el que disposa la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (d'ara endavant, LOTUP), la Llei 21/2013, de 9 de desembre, d'avaluació ambiental, la Llei 7/1985, de 2 d'abril, reguladora de les bases de règim local i altres disposicions de pertinent i general aplicació, resolc:  
  
Primer. Emetre una resolució d'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació Pla general (modificació de canvi d'ús de l'illa M0, del sector Abadia, de terciari hotel, a parcel·la T1, terciari especial educativocultural privat); tot això per considerar que no té efectes significatius sobre el medi ambient, d'acord amb els criteris de l'annex VIII de la LOTUP, corresponent continuar la tramitació conforme al que disposa la LOTUP i la legislació sectorial corresponent.  
  
Segon. Donar compte de la present resolució al Ple de l'Ajuntament, com a òrgan substantiu.  
  
Tercer. Ordenar la publicació de la present resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana (DOGV), i deixar constància que l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el DOGV no s'hagués procedit a l'aprovació de la modificació puntual en el termini de quatre anys des que es publique. En tal cas, s'hauria d'iniciar novament el procediment d'avaluació ambiental i territorial estratègica.  
  
Quart. La present resolució no serà susceptible de cap recurs, per no ser un acte definitiu en via administrativa, sense perjudici dels que, si escau, siguen procedents en la via judicial contenciosa administrativa contra la disposició de caràcter general que hagués aprovat el pla o programa, o bé, sense perjudici dels que siguen procedents en via administrativa contra l'acte, si escau, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que estimen pertinents al seu dret (art. 51.7 LOTUP).  
    
Informa i proposa el tècnic de gestió encarregat, disposa l'Alcaldia i dona fe la Secretaria General. Canet d'en Berenguer, 15 de novembre de 2019.»  
  
Canet d'en Berenguer, 25 de novembre de 2019.- L'alcalde: Pere Joan Antoni Chordá.